***Colias hyale*** er en dagaktiv sommerfugl i gruppen hvitvinger.

Utseende
--------

Kjønnene er ganske like. Vingeoversiden har lys gul-hvit grunnfarge hos hunnen, men er skarpere gul hos hannen. Langs vingeranden, et fint gult eller oransje tynt bånd eller kant (frynser). Innenfor et mørkere brun svart felt som sprer seg over hele vingespissen. I dette feltet finnes lysere flekker i samme farge som grunnfargen på vingen. Framvingens diskalflekk er mørk og markert. Bakvingens diskalflekk er blekt gul-oransje. Ribbenettet og noen av vingen er mørkt pudret, særlig nær kroppen.

Vingespennet er mellom 43 og 50 millimeter.

Kroppen har et ytre skjelett (hudplater) som holder de bløte indre organer på plass. Det ytre hudskjelettet er bygd opp for det meste av kitin. Brystet og bakkroppen er brunsvart og lite håret på oversiden.

Sommerfuglene skiller seg fra de fleste andre insektene ved at munnen ikke har kjever og lepper, men en lang sugesnabel (proboscis) mellom palpene. Den er rullet opp i en spiral, mellom palpene, under hodet, når den ikke er i bruk. Fasettøynene er mørke. Antennene sitter over og helt inntil fasettøynene. Antennene er trådformet og består av sylindriske ganske like ledd. Antenneklubben er flat eller skålformet slik som hos alle dagsommerfuglene. På beina finnes også sanseorgan som gir informasjon om hva sommerfuglen sitter på. Hunner bruker disse sansene for å finne riktig næringsplante, hvor den kan legge sine egg.

* Colias hyale ♂*Colias hyale* ♂
* Colias hyale ♂ △*Colias hyale* ♂ △
* Colias hyale ♀*Colias hyale* ♀
* Colias hyale ♀ △*Colias hyale* ♀ △

### Indre organer

Bakkroppens indre organer består av fordøyelsesorganer, forplantningsorganer og åndedrett. Åndedrettet hos sommerfugler foregår ikke ved lunger, men ved at luft hentes inn og ut av kroppen gjennom små hull i hudskjelettet (spirakler). I kroppen er det et svært finmasket system av trakéer som leder oksygenet til kroppens vitale deler. En blodvæske som sirkulerer i kroppen, pumpes rundt av et avlangt rørformet hjerte. Brystpartiet består for det meste av vingenes muskulatur. Sanseorganer, for syn, smak og lukt er stort sett plassert i hodet. Nervesystemet består av en bukmarg med to nervestrenger og én nerveknute (ganglion) i hvert kroppssegment. Den første nerveknuten, som ligger foran munnåpningen, er spesielt stor og omtales som hjerne.

### Egg og larver

Egget er gul eller oransje, rundt og ovaltformet, med flere fine lengderibber.

Larven har generelt tykk hud og er ganske hardføre. Den er grønnlig på farge, ofte med en lys lengdestripe. Bak hodet, på bryststykket, som består av tre ledd, er det tre par bein. Lengre bak har larvene noen bukføtter, som ikke er egentlige bein, men utvekster larven kan bruke til å holde seg fast. Lengst bak har den en analfot.

Larvens hode består av en hard hodekapsel med noen punktøyne. Under øynene er det noen små antenner larven bruker til å finne riktig føde. Larvens bakkropp består nesten bare av fordøyelsessystemet. Dette er ganske kort og mye av maten larven spiser passerer før all næringen er tatt opp. Avføringen kommer ut som små kuler helt bakerst på kroppen. Larvene ånder gjennom åpninger i hudskjelettet (spirakler), langs kroppens sider.

### Puppen

Puppen er plassert stående eller oppreist, og er festet i anal-enden mot underlaget. Den holdes oppe ved et magebelte av spinntråder. Den har én spiss i hodeenden, ikke to som hos svalestjerter.

Levevis
-------

*Colias hyale* finnes helst på steder der artens viktigste næringsplante, blålusern, vokser.

Flygetiden er fra juli til august.

Om natten og i overskyet vær hviler sommerfuglen. Vingene holdes sammenlagt opp og ut fra kroppen, noe som gir sommerfuglen en viss kamuflasje og beskyttelse. De voksne lever av nektar de suger opp fra blomstene på ulike planter (urter). Sugesnabelen, på hodets underside, gir sommerfuglen mulighet til å nå inn i dype blomster for å suge til seg nektar. Sugesnabelen gjør at sommerfugler er avhengig av flytende føde.

### Forplantning

Paringen skjer ved sammenkobling mellom de to kjønnene. Under paring utskiller hannene en duft fra små duftskjell på vingene, dette kan være med å gjøre hunnen mer villig til å pares. Om et par forstyrres under paring, flyr vanligvis hannen, mens hunnen blir hengende passivt. Hunner som har paret seg inntar ofte en spesiell stilling, hvor vingene holdes noe flat og utbredt, mens bakkroppen løftes opp.

### Larvene

Larven er radikalt forskjellige fra de voksne, både i levevis og i kroppsbygning. Den lever som plantespiser på planter i slektene *Vicia*, *Cytisus*, *Fabaceae*, *Coronilla*, *Medicago*, *Lotus* og *Trifolium*.

Larvens kroppstemperatur er mellom 35 og 38 grader C°. Ved lavere temperatur blir larven inaktiv. Derfor krever larver hos dagsommerfugler gjerne sollys for å være aktive. Om det blir for varmt regulerer larven temperaturen ved å oppsøke skygge. Overvintringen skjer som larve.

### Puppen

*Colias hyale* tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Mellom larvestadiet og det voksne stadiet er et puppestadium, en hvileperiode, der sommerfuglens indre og ytre organer endres. Larvens bøyelige og myke kropp omdannes til en puppe med hardt skall. Når skallet er hardt begynner omdanningen fra larve til den voksne (imago) sommerfuglen. De indre organer brytes i varierende grad ned til en cellemasse. En omorganisering skjer og dyret bygges opp igjen. Puppeperioden varierer etter temperaturen, vanligvis mellom to til fire uker.

Utbredelse
----------

*Colias hyale* finnes i sør i Europa, østover i Asia, gjennom Himalaya til nordvest i Kina. Den er uvanlig i Norden. Men den migrerer og er funnet helt sør i Sverige.

Systematisk inndeling
---------------------

**Treliste**
* sommerfugler (Lepidoptera)
	+ gruppe / overfamilie dagsommerfugler (Papilionoidea)
		- familie hvitvinger (Pieridae)
			* delgruppe Coliadinae
				+ slekt *Colias*
					- ***Colias hyale*** (Linnaeus, 1758)

Kilder
------

* Eliasson, C.U. Ryrholm, N. Holmer, M. Jilg, K. & Gärdenfors, U. 2005. Nationalnyckeln till Sveriges flora och fauna. *Fjärilar: Dagfjärilar. Hesperiidae – Nymphalidae.* ArtDatabanken, SLU, Uppsala. ISBN 91-88506-51-7

Eksterne lenker
---------------

* (en) *Colias hyale* i Encyclopedia of Life Rediger på Wikidata

* (en) *Colias hyale* i Global Biodiversity Information Facility Rediger på Wikidata

* (no) *Colias hyale* hos Artsdatabanken Rediger på Wikidata

* (sv) *Colias hyale* hos Dyntaxa Rediger på Wikidata

* (en) *Colias hyale* hos Fauna Europaea Rediger på Wikidata

* (en) *Colias hyale* hos NCBI Rediger på Wikidata

* (en) *Kategori:Colias hyale* – bilder, video eller lyd på Wikimedia Commons Rediger på Wikidata

* (en) *Colias hyale* – galleri av bilder, video eller lyd på Wikimedia Commons Rediger på Wikidata

* *Colias hyale* – detaljert informasjon på Wikispecies Rediger på Wikidata
* *Colias hyale* - Moths and Butterflies of Europe and North Africa - flott bildesamling.

| * v
* d
* r
Hvitvinger — Pieridae |
| --- |
| Underfamilier: | Coliadinae **·** Dismorphiinae **·** Pierinae **·** Pseudopontiinae |
| **Hvitvinger i Norge** |
| Coliadinae  (norske arter) |  Mjeltgulvinge **·** Polargulvinge **·** Myrgulvinge **·** Vandregulvinge **·** Sitronsommerfugl  |
| Dismorphiinae  (norske arter) |  Skoghvitvinge **·** Enghvitvinge  |
| Pierinae  (norske arter) |  Aurorasommerfugl **·** Hagtornsommerfugl **·** Stor kålsommerfugl **·** Liten kålsommerfugl **·** Rapssommerfugl **·** Vandrehvitvinge  |
| **Kategori** |

|  |  |
| --- | --- |
| Oppslagsverk/autoritetsdata | Brockhaus Enzyklopädie
 |